arnastofnun/IGC-2024 huggingface dataset:
Langisjór

Frá Jökulheimum við Vatnajökul meðfram norðurhlið Langasjávar að fjallaskála við suðurenda vatnsins.

Við förum að mestu eftir jeppaslóðum. Ein fegursta leið landsins, Fögrufjöll speglast í vatninu. “Langisjór, stærsta blátæra fjallavatn landsins, liggur mitt í ósnortnu víðerni í djúpum dal milli móbergshryggjanna Tungnaárfjalla og Fögrufjalla. Þar er einn fegursti staður landsins, að formum og litbrigðum, víðáttu, og andstæðum. Þráðbeinir hryggir rísa brattir upp af vatnsfleti sem skilur að nær gróðurlausa svarta sanda Tungnaárfjalla og víðlenda skærgræna mosaþembu Fögrufjalla með strjálum hálendisgróðri. Í norðaustri rís hvítur Vatnajökull. Breiðbak ber hæst í Tungnaárfjöllum og við suðurenda Langasjávar móbergshnjúkinn Sveinstind …” (www.natturukortid.is)

Förum frá fjallaskálanum í Jökulheimu í 670 metra hæð. Förum suður yfir kvíslar Tungnaár, um Botnaver, um Launfit og Fit suður yfir fjöllin norðaustan Breiðbaks. Förum síðan af þeirri leið eftir jeppaslóð til austurs og síðan suðurs að norðurendanum á Langasjó. Þaðan fylgjum við fjörunni að norðanverðu til suðvesturs, undir fjallinu Breiðbaki og andspænis Fögrufjöllum handan vatnsins. Við förum fyrir suðurenda vatnsins og komum þar á jeppaslóð, sem liggur austur fyrir höfða við vatnsendann og síðan út á nes, þar sem er fjallaskálinn Langisjór í 670 metra hæð.

38,9 km

Rangárvallasýsla

Skálar:

Jökulheimar: N64 18.632 W18 14.304.

Langisjór: N64 07.151 W18 25.698.

Nálægir ferlar: Breiðbakur, Jökulheimar, Hamarskriki, Fljótsoddi.

Nálægar leiðir: Faxasund, Sveinstindur.

Skrásetjari: Jónas Kristjánsson

Heimild: Jónas Kristjánsson
Langihryggur

Frá Hvammstanga í Miðfirði um Langahrygg að Breiðabólstað í Hópi.

Förum frá Hvammstanga norðaustur um Laufás og Helguhvamm upp á Káraborg. Þaðan austur Langahrygg og Fossgil, austur meðfram Grundará í Heydal, niður að Breiðabólstað.

15,4 km

Húnavatnssýslur

Nálægir ferlar: Borgarvirki.

Nálægar leiðir: Kattarrófa.

Skrásetjari: Jónas Kristjánsson

Heimild: Herforingjaráðskort
Langidalur

Frá Arngerðareyri í Ísafirði yfir í Langadal á leiðina um Þorskafjarðarheiði.

Reiðleiðin um Þorskafjarðarheiði er ekki hin sama og bílvegurinn er núna. Förum frá Arngerðareyri suður og upp Glennu á Arngerðareyrarháls. Síðan suður og niður í Langadal á reiðleiðina um Þorskafjarðarheiði sunnan við Brekku í Langadal.

5,1 km

Vestfirðir

Nálægar leiðir: Þorskafjarðarheiði.

Skrásetjari: Jónas Kristjánsson

Heimild: Herforingjaráðskort
Langholtsfjall

Frá þjóðvegi 31 um Langholtsjall til Flúða í Hrunamannahreppi.

Fðrum frá þjóðvegi 31 hjá Ósabakka andspænis Langholtsfjalli. Förum norðnorðaustur yfir Stóru-Laxá, yfir þjóðveg 340 og upp suðurenda Langholtsfjalls. Síðan eftir fjallinu endilöngu og að lokum meðfram þjóðvegi 340 norðnorðaustur til Flúða í Hrunamannahreppi.

11,3 km

Árnessýsla

Jeppafært

Skrásetjari: Jónas Kristjánsson

Heimild: Kortavefur LH
Langholtsvað

Frá Varmalæk í Borgarfirði að Varmalandi í Borgarfirði.

Langholtsvað var meginvaðið á Hvítá á síðustu öldum. Því hefur verið spillt með malarnámi á síðustu árum.

Frá Varmalæk að Hvítárbakka, Stafholtsey og Langholti lá leið þvert yfir flóana. Hjá Langholti var þrautavað yfir Hvítá. Sumir telja, að Haugsvað eða Haugsendavað sem getið er í Eyrbyggju og Heiðarvíga sögu, sé sama og Langholtsvað. Þar mættust sinn hvoru megin Hvítár Snorri goði á Helgafelli með 480 manns eftir drápið á Víga-Styr mági hans og Þorsteinn Gíslason bóndi á Bæ í Bæjarsveit með yfir 500 manna lið. Þorsteinn og hans menn voru á suðurbakka árinnar. Njósnarar Borgfirðinga höfðu pata af komu Snorra og héldu þeir vörð við öll vöðin á Hvítá allt til sjávar svo hann kæmist ekki yfir. Snorri þorði ekki annað en að hopa, en sumarið eftir kom hann að næturþeli með 15 manns og drap Þorstein, sem hafði fáa menn heima á Bæ. Förum frá Varmalæk vestur yfir þjóðveg 50 á afleggjara norðvestur að Hvítárbakka og af honum þverleið norður að Stafholtsey. Þaðan austur að Hvítá á Langholtsvaði. Vaðið er því miður ekki lengur fært. Handan þess er örstutt norðvestur með Hvítá að Neðra-Nesi við Þverá, þar sem er vað vestur yfir Þverá og þaðan um Varmaland að Hábrekknavaði á Norðurá. Einnig er hér leið um Buga upp með Reykjadalsá í Reykholt.

8,5 km

Borgarfjörður-Mýrar

Ekki fyrir hesta

Ekki fyrir göngufólk

Nálægar leiðir: Ámótsvað, Bugar.

Skrásetjari: Jónas Kristjánsson

Heimild: Herforingjaráðskort
Langahlíð

Frá Jórukleif um Lönguhlíð að Selkotsvegi til Skógarhóla.

Förum frá toppi Jórukleifar norður eftir Lönguhlíð og áfram norður að Heiðarbæ. Þaðan stutta leið með þjóðvegi 360 norður Grafning, þar sem leiðin mætir Kóngsveginum. Þar förum við yfir hornið milli Grafningsvegar og Þingvallavegar. Síðan norður um heiðina austan Drykkjartjarnar og áfram norður, unz við komum á greinilega Selkotsslóð mlli Stíflisdals og Skógarhóla.

12,8 km

Árnessýsla

Skrásetjari: Kortavefur LH

Heimild: Kortavefur LH
Landmannaleið

Frá Landmannahelli að Hólaskjóli í Lambaskarðshólum.

Hluti leiðar, sem ýmist er kölluð Landmannaleið eða Fjallabaksleið nyrðri. Þetta er ein allra glæsilegasta reiðleið landsins, litskrúðugasta og fjölbreyttasta. Liggur í ótal sveigjum milli brattra einstæðingsfjalla. Stóru perlurnar á leiðinni eru Landmannalaugar, Kirkjufell og Eldgjá. Eini galli leiðarinnar er, að hún er um leið fjölfarinn sumarvegur vélknúinna farartækja. Engin leið er að víkjast undan bílveginum nema á köflum hér og þar. Svipaða sögu er að segja af leiðinni sunnan Torfajökuls, sem kölluð er Fjallabaksleið syðri. Ferð um þetta svæði verður ekki sama tímalausa tilvistin og hestamenn þekkja frá öðrum reiðslóðum. En hvergi er útsýnið stórfenglegra en einmitt hér.

Förum frá Landmannahelli í 600 metra hæð og með jeppavegi alla leið í Hólaskjól. Mestur hluti leiðarinnar er í um 600 metra hæð. Að mestu er veginum fylgt en sums staðar sneidd horn af leiðinni. Hestagöturnar eru greinilegar. Við förum austur fyrir Löngusátu, suður að Mógilshöfðum og síðan vestur með þeim um Dómadal að norðanverðu Frostastaðavatni. Förum austur fyrir það og yfir hálsinn að afleggjara að Landmannalaugum. Við höldum hins vegar beint austur yfir brúna á Jökulgilskvísl og síðan suður og aftur austur Kýlinga að Kirkjufelli, norður fyrir það og síðan fyrir norðan Halldórsfell. Þar sveigir leiðin til norðausturs að Grænafjalli og síðan til suðausturs sunnan við Skuggafjöll. Þaðan áfram til suðausturs um Jökuldali milli Herðubreiðar að norðan og Vinstrasnóks að sunnan. Komumst á Herðubreiðarhálsi í nærri 700 metra hæð og höfum þaðan útsýni yfir Eldgjá og Lakagíga. Förum síðan langa brekku niður í Eldgjá, yfir Neðri-Ófæru og síðan áfram suður að Lambaskarðshólum, sveigjum til austurs og loks til suðurs að skálanum í Hólaskjóli í 340 metra hæð.

54,9 km

Rangárvallasýsla, Skaftafellssýslur

Skálar:

Landmannahellir : N64 03.195 W19 13.977.

Landmannalaugar : N63 59.412 W19 03.656.

Hólaskjól: N63 54.441 W18 36.235.

Jeppafært

Nálægir ferlar: Fjallabak nyrðra, Sauðleysur, Krakatindur, Reykjadalir, Breiðbakur, Skælingar, Hólaskjól, Mælifellssandur.

Nálægar leiðir: Glaðheimar, Faxasund.

Skrásetjari: Jónas Kristjánsson

Heimild: Jónas Kristjánsson
Lambeyrarháls

Frá Patreksfirði um Lambeyrarháls til Lambeyrar í Tálknafirði.

Enn markar fyrir slóðinni utan við túnið á Lambeyri.

Förum frá Patreksfirði austnorðaustur Litladal og fyrir norðan Kríuvötn upp á Lambeyrarháls í 430 metra hæð. Þaðan norðaustur og niður heiðina. Síðan fyrir austan brún Smjörskálar og Smælingjadals að Lambeyri í Tálknafirði. Einnig er hægt að fara niður Lambadal vestan Smælingjadals.

6,0 km

Vestfirðir

Nálægar leiðir: Smælingjadalur, Molduxi, Tálknafjörður.

Skrásetjari: Jónas Kristjánsson

Heimild: Herforingjaráðskort
Lambafell

Frá fjallaskálanum í Bjarnalækjarbotnum um Lambafell til fjallaskálans undir Klakki.

Förum frá fjallaskálanum í Bjarnalækjarbotnum á Gnúpverjaafrétt norðnorðvestur milli Eystra-Rjúpnafells að sunnan og Lambafells að norðan. Síðan beint norður fyrir austan Öræfaskyggni að fjallaskálanum Klakki undir fjallinu Klakki í Kerlingarfjöllum.

18,8 km

Árnessýsla

Skálar:

Bjarnalækjarbotnar: N64 24.833 W19 09.826.

Klakkur: N64 34.026 W19 16.423.

Skrásetjari: Jónas Kristjánsson

Heimild: Kortavefur LH
Lambahnúkar

Millileið sem tengir saman leið um Sópandaskarð og aðra um Svínbjúg.

Förum úr Sópandaskarði vestur með Mjóadalsá milli Þrúðufells og Fossmúla. Áfram til norðvesturs norðan Tröllakirkju og Lambahnúka. Síðan suðvestur með Austurdalsá niður í Hítardal og svo norðvestur að norðurenda Hítarvatns.

9,3 km

Snæfellsnes-Dalir

Nálægir ferlar: Sópandaskarð, Svínbjúgur.

Skrásetjari: Jónas Kristjánsson

Heimild: Glaður, hestamannafélag
Lambadalur

Frá Sleðbrjótsseli í Jökuldal að Refsstað í Vopnafirði.

Sjaldfarin leið og skemmtileg, en fremur brött og vandrötuð, hættuleg í vondum veðrum.

Byrjum við þjóðveg 917 við Sleðbrjótssel. Förum um bæjarhlað og síðan beint upp og vestur Fögruhlíð sunnan við Fögruhlíðará upp í Selskarð sunnan við Urðarhjalla og norðan við Náttmálahnjúk. Síðan um Þröskuld í 850 hæð vestur í Varp og þaðan norður með Smjörfjöllum yfir í Lambadalsskarð, sem við förum vestur yfir og niður í Lambadal. Við förum niður þann dal suðvestan við Selá og komum að Refsstað.

21,6 km

Austfirðir

Erfitt fyrir hesta

Nálægar leiðir: Smjörvatnsheiði.

Skrásetjari: Jónas Kristjánsson

Heimild: Herforingjaráðskort
Lambadalsskarð

Frá Ketilseyri í Dýrafirði að Seljalandi í Álftafirði.

Löng leið, erfið og ill yfirferðar, en sjálf heiðin er stutt.

Förum frá Ketilseyri norður Lambadal og norðaustur Lambadalsdrög um Lambadalsskarð í 820 metra hæð. Síðan norðvestur Seljalandsdal að Seljalandi í Álftafirði.

15,6 km

Vestfirðir

Ekki fyrir hesta

Mjög bratt

Nálægar leiðir: Hestskarð vestra, Þóruskarð, Álftafjarðarheiði, Hestfjarðarheiði, Glámuheiði nyrðri.

Skrásetjari: Jónas Kristjánsson

Heimild: Herforingjaráðskort
Laki

Frá Hunkubökkum í Skaftársveit um Eintúnaháls og Blágilsskála að Laka og Blæng.

Þetta er jeppaslóð, en reiðslóð er líka milli sömu staða. Ekki má vera með rekstur hjá Laka.

Svæðið er einstætt náttúruundur. Héðan rann mesta hraun jarðarinnar á sögulegum tíma, Skaftáreldahraun 1783, sem breytti loftslagi jarðarinnar um árabil. Víða var landauðn í kjölfarið, mannfellir og hungurdauði. Var í alvöru fjallað um, hvort rétt væri að flytja eftirlifandi Íslendinga á Jótlandsheiðar. Gígarnir eru um hundrað talsins, renna sums staðar saman, en annars staðar eru misjöfn bil milli þeirra. Gosefnin eru svört og rauð,en víða eru gígarnir þaktir gulum og hvítum grámosa, svo að litbrigðin eru einstök. Laki er 818 metra hár móbergshnúkur á miðri sprungu Lakagíga.

Förum frá Hunkubökkum. Leiðin fylgir jeppavegi inn í Laka. Fyrst förum við vestur í Hellisnes og síðan norður dalinn um Heiðarsel og á Túnheiði að hestagirðingunni við eyðibýlið Eintúnaháls. Þaðan norður um Hurðarbök að Geirlandsá, þar sem er Fagrifoss. Síðan norðaustur um Hattsker, síðan norður og norðvestur um Ámundarbotna. Við förum áfram norður Tjarnartanga, yfir Hellisá og um Galta að Varmárfelli vestanverðu. Förum norður fyrir fellið og höldum áfram norður milli Blængs og Laka og endum fyrir norðan Blæng.

44,2 km

Skaftafellssýslur

Skálar:

Eintúnaháls: N63 50.269 W18 13.309. Hestagirðing

Jeppafært

Nálægar leiðir: Lakagígar, Leiðólfsfell, Holtsdalur, Flosavegur.

Skrásetjari: Jónas Kristjánsson

Heimild: Útivistarkort
Lakagígar

Frá Blæng og Laka um Lakagíga að Blágili.

Ekki má fara með rekstur þessa leið. Hægt er að fara hringleið frá skálanum í Blágili og verður þá hringurinn um 45 km. Farið er á jeppaslóð, svo að hægt er að hafa tvo hesta í taumi. Svæðið er einstætt náttúruundur. Héðan rann mesta hraun jarðarinnar á sögulegum tíma, Skaftáreldahraun 1783, sem breytti loftslagi jarðarinnar um árabil. Víða var landauðn í kjölfarið, mannfellir og hungurdauði. Var í alvöru fjallað um, hvort rétt væri að flytja eftirlifandi Íslendinga á Jótlandsheiðar. Gígarnir eru um hundrað talsins, renna sums staðar saman, en annars staðar eru misjöfn bil milli þeirra. Gosefnin eru svört og rauð,en víða eru gígarnir þaktir gulum og hvítum grámosa, svo að litbrigðin eru einstök.

Förum frá fjallaskálanum Blæng vestur með Blæng og áfram vestur fyrir sunnan Blæng. Norður á Stórasker og síðan til suðvesturs fyrir sunnan Lambavatn um Lakagíga og Úlfarsdal og loks austur að fjallaskálanum í Blágili.

33,4 km

Skaftafellssýslur

Skálar:

Blængur: N64 03.662 W18 08.884

Blágil: N63 58.001 W18 19.315.

Jeppafært

Nálægar leiðir: Laki, Leiðólfsfell.

Skrásetjari: Jónas Kristjánsson

Heimild: Útivistarkort
Lagarfljót

Frá Breiðavaði í Eiðaþinghá meðfram Lagarfljóti að austan norður að Víðastöðum.

Skráð samkvæmt herforingjaráðskorti. Leiðin kann að vera orðin flóknari vegna girðinga. Hlið kunna að vera læst nálægt leiðarenda, en það er ólöglegt.

Byrjum á þjóðvegi 94 sunnan Eiða við afleggjara til vesturs að Breiðavaði og Hvammi. Förum vestur afleggjarann og síðan norður með Lagarfljóti að Fljótsbakka. Þaðan afleggjara norðaustur að þjóðvegi 94. Við förum strax aftur norður frá veginum um Eiðalæk að Lagarfljóti. Áfram norður með fljótinu framhjá Stóra-Steinsvaði og Lagarfossi að þjóðvegi 944. Áfram norður með þeim vegi að Dratthalastöðum. Þaðan suðvestur að Hjálpartjörn og síðan norðaustur og norður að Víðastöðum við gatnamót þjóðvega 94 og 944.

31,0 km

Austfirðir

Nálægar leiðir: Vestdalsheiði, Tó.

Skrásetjari: Jónas Kristjánsson

Heimild: Herforingjaráðskort
Kækjuskörð

Frá Hvannstóði við enda þjóðvegar 946 í Borgarfirði eystra um Kækjuskörð til Stakkahlíðar í Loðmundarfirði.

Kækja þýðir tröllskessa. Af Kækjuskörðum blasa við litskrúðugir fjallgarðar og grösugur Loðmundarfjörður.

Byrjum við þjóðveg 946 hjá Hvannstóði í Borgarfirði eystra. Öll leiðin er til suðurs. Við förum um Kollutungur suður Kækjudal vestan við Kækjudalsá. Úr botni dalsins förum við suður og upp hryggi framhjá Kirkjusteini og um Kinn upp í Kækjuskörð í 760 metra hæð og síðan suður um Lönguhlíð og Fitjar niður að Stakkahlíð í Loðmundarfirði.

12,3 km

Austfirðir

Nálægar leiðir: Sandaskörð, Tröllabotnar, Loðmundarfjörður, Hjálmárdalsheiði Tó, Norðdalsskarð.

Skrásetjari: Jónas Kristjánsson

Heimild: Útivistarkort
Kýrskarð

Frá sæluhúsinu í Látravík um Kýrskarð að slóð um Hornvík.

Úr því að kýr hafa farið skarðið, hljóta hestar að fara það líka, þótt ekki sé fjallið árennilegt.

Förum frá sæluhúsinu í Látravík beint vestur í Kýrskarð í 320 metra hæð. Þaðan vestnorðvestur og niður með Kýrá að Hafnarósi og slóð um Hornvík.

3,3 km

Vestfirðir

Erfitt fyrir hesta

Skálar:

Látravik: N66 24.641 W22 22.741.

Nálægar leiðir: Hornstrandir, Almenningsskarð, Atlaskarð, Rangalaskarð, Hafnarskarð.

Skrásetjari: Jónas Kristjánsson

Heimild: Útivistarkort
Kvíafjall

Frá Kvíum í Lónafirði til Steigar í Veiðileysufirði.

Vandlega vörðuð leið og auðrötuð. Fjölfarin fyrr á öldum.

Í Árbók FÍ 1994 segir: “Bratt er upp að fara hvort sem farið er upp frá Kvíum eða Steig og í hvora átt sem farið er liggur leið af hjalla á hjalla, sem hið neðra eru vaxnir kjarri, blómstóðum og burknabreiðum en þá ofar dregur og upp er komið verður vart fyrir gróðurtægja, alls staðar berar klappir og fannir í lágum milli stórgrýtisurða, sem hin varðaða leið liggur um … Af Kvíarfjalli er tilkomumikil útsjón.”

Förum frá Kvíum norður á Kvíafjall í 460 metra hæð. Síðan norður og norðvestur með Bæjarhorni að Steig í Veiðileysufirði.

6,0 km

Vestfirðir

Nálægar leiðir: Hafnarskarð, Djúpahlíð, Lónafjörður, Töfluskarð.

Skrásetjari: Jónas Kristjánsson

Heimild: Herforingjaráðskort
Kvistahryggur

Frá Litla-Langadal að Bílduhóli á Skógarströnd.

Þetta er eins konar efri leið ofan byggða um Skógarströnd, en neðri leiðin er með fjörum. Þetta er land álfa og huldufólks.

Af Litla-Langadal er sögð dæmigerð saga um huldufólk. Guðrún nokkur bjó að Litla-Langadal á Skógarströnd. Almæli var að þar yrði oft vart við álfa og var hóll einn skammt frá túni sem talinn var álfabær. Eitt sinn komu fjárrekstrarmenn undan Jökli og báðu gistingar og húsa fyrir fé sitt. Þeim var vísað á fjárhús en kindurnar vildu ekki inn. Einn rekstrarmaðurinn gekk inn í húsið og sá þar konu rugga barnsvöggu. Hann bað hana að fara svo þeir gætu látið inn fé. Hún tók vögguna undir hönd sér og gekk út um hliðarvegginn. Af Bílduhóli eru líka sagðar huldufólkssögur.

Förum frá Litla-Langadal austur með Háskerðingi og síðan til norðausturs milli hans og Seljafells að suðaustanverðu. Þar komum við í Seljadal. Við förum áfram til norðausturs, norður fyrir Kvistahrygg, og síðan til austurs, sunnan við Vörðufell, langleiðina að Bílduhóli. Að lokum beygjum við til suðausturs og komum á þjóðveg 55, þaðan sem er stutt leið að Bílduhóli.

13,8 km

Snæfellsnes-Dalir

Nálægir ferlar: Flatnavegur, Heydalur, Skógarströnd.

Nálægar leiðir: Litli-Langdalur, Sátudalur, Háskerðingur, Valshamar.

Skrásetjari: Glaður, hestamannafélag

Heimild: Glaður, hestamannafélag
Kverkfjöll

Frá Krepputungu sunnan Upptyppinga um Lönguhlíð að Sigurðarskála í Kverkfjöllum.

Kverkfjöll eru þriðji hæsti fjallabálkur landsins á eftir Hvannadalshnjúk og Bárðarbungu. Skarphéðinstindur er í 1936 metra hæð. Ennfremur er þetta ein af virkustu eldstöðvum landsins. Hér hafa orðið um tuttugu gos frá landnámi. Sögur fara af fáum þessara gosa, af því að staðurinn er afskekktur. Kverkfjöll skiptast í eystri og vestri fjallabálka umhverfis Kverkina með miklum hamraveggjum. Þar má finna mikla íshella, sem orðið hafa til í samspili íss og jarðhita.

Byrjum á mótum þjóðvega F910 og F902 í Krepputungu sunnan Upptyppinga. Förum suður eftir þjóðvegi F902 um Krepputungu, vestan við Rifnahnjúk og vestan Lindafjalla. Síðan hjá Kverkhnjúkaskarði og vestan Roðafells og Karlfells suðvestur að Sigurðarskála.

34,5 km

Austfirðir

Skálar:

Sigurðarskáli: N64 44.850 W16 37.890.

Jeppafært

Nálægar leiðir: Hvannalindir, Upptyppingar, Vatnajökulsvegur.

Skrásetjari: Jónas Kristjánsson

Heimild: Útivistarkort
Kverkártunga

Frá brúnni í Miðfirði í Norður-Múlasýslu suðvestur á Hágangaleið að fjallaskálanum í Kverkártungu.

Byrjum við brúna á Miðfjarðará á þjóðvegi 85 í Miðfirði í Norður-Múlasýslu. Förum suðvestur með Miðfjarðará og suðvestur upp Kverkártungu. Síðan norðvestan við Álftavatn og loks suðsuðvestur um Lágurð að leið um Hágöngur. Þar er stutt vestur að fjallaskálanum í Kverkártungu.

17,7 km

Þingeyjarsýslur

Skálar:

Kverkártunga: N65 54.586 W15 18.127.

Nálægar leiðir: Hágangar, Miðfjarðarheiði.

Skrásetjari: Jónas Kristjánsson

Heimild: Útivistarkort
Kvennaskarð

Frá Tjaldanesi í Arnarfirði um Göngudalsskarð að Þverá í Brekkudal í Dýrafirði.

Þessi leið er ekki fær hestum.

Tjaldanesdalur er leif af elztu megineldstöð landsins, Tjaldaneseldstöðinni, og sér þess merki í gabbró og litskrúðugu líparíti. Hér er mikið berjaland. Litlar vörður í dalnum auðvelda ferð.

Förum frá Tjaldanesi norðnorðvestur Tjaldanesdal vestan árinnar. Við Selalæk sveigjum við til austurs og síðan til norðurs upp í Kvennaskarð í 640 metra hæð. Þaðan förum við norðaustur og niður í Galtardal og síðan norður á þjóðveg 60 við Þverá í Brekkudal.

11,3 km

Vestfirðir

Ekki fyrir hesta

Mjög bratt

Nálægar leiðir: Lokinhamrar, Álftamýrarheiði, Glámuheiði, Sandafell.

Skrásetjari: Jónas Kristjánsson

Heimild: Útivistarkort
Kúskerpi

Frá Stapa í Lýtingsstaðahreppi eftir Laugardalsvegi 754 og yfir Héraðsvötn að Kúskerpi og Silfrastöðum í Akrahreppi.

Þetta er leiðin, sem hestamenn fara nú á tímum yfir Héraðsvötn á vaði. Einnig er farið nokkru sunnar, milli Kúskerpis og Silfrastaða. Héraðsvötn dreifast víða og eru reiðfær á mörgum stöðum, ekki bara á formlegum vöðum.

Förum frá Stapa norðan við Hellisás og tökum stefnuna beint austur á Kúskerpi handan Héraðsvatna. Síðan eftir slóð frá Kúskerpi suðsuðaustur um Uppsali og eftir gamla þjóðveginum suðaustur um Bólu að Silfrastöðum.

6,0 km

Skagafjörður

Ekki fyrir göngufólk

Nálægar leiðir: Vindheimar, Norðurárdalur.

Skrásetjari: Jónas Kristjánsson

Heimild: Magnús Pétursson
Kúðafljót

Frá Herjólfsstöðum í Álftaveri til Strandar í Meðallandi.

Kúðafljót er vatnsmikið og hættulegt fljót, sem aðeins er hægt að ríða við góðar aðstæður að sumri. Fylgja þarf vönum og staðkunnugum vatnamanni og vera með góða vatnahesta. Fylgja þarf brotum yfir ála og gæta sín á, að stundum eru skörð í brotin. Fyrr á öldum var þetta þjóðvegur, en nú er jafnan farið á brú miklu norðar, upp undir Skaftártungu.

Förum frá Herjólfsstöðum með bæjum suður um Hraunbæ og austur um Norðurhjáleigu að Mýrum. Þaðan förum við til norðausturs norðan við Mýrnahöfða og Skollablá og sunnan við Grjóteyri. Förum þar norðaustur á brotum yfir Gvendarál og aðra vestari ála Kúðafljóts yfir í Bæjarhólma og þaðan um Kvíslar og komið í land norðan við Strönd í Meðallandi.

17,3 km

Skaftafellssýslur

Erfitt fyrir hesta

Ekki fyrir göngufólk

Nálægar leiðir: Álftaversleið.

Skrásetjari: Jónas Kristjánsson

Heimild: Árbækur Ferðafélagsins
Krókur

Frá Hvanngili á Syðri-Fjallabaksleið til Bólstaðar undir Einhyrningi í Fljótshlíð.

Áður var farin styttri leið úr Hvanngili, sunnan við Brattháls, um Klámbrekkur og meðfram Torfahlaupi. Sú leið er heimil, enda er hún gömul þjóðleið. En landverðir vilja heldur, að farin sé leiðin um Álftavatn, sem hér er lýst, enda er hún greiðfærari. “Hér þarf að setja upp ísbúð”, sagði Þráinn Bertelsson, þegar við fengum okkur síðdegishvíld í grösugum Króki langt frá bílvegum, meðan hestarnir sváfu í hitanum. Þar eru krossgötur leiða úr Fljótshlíð, af Rangárvöllum, úr Hvanngili. Landslag er stórbrotið, stakar strýtur með grænum mosahlíðum og gróið land, öfugt við eyðimerkur Heklusvæðisins og Mælifellssands. Stóra-Grænafjall og Hattfell eru áberandi í þessum flokki. Skemmtileg er leiðin um þröngan árfarveg Þverár. Allt svæðið milli Tindfjallajökuls og Torfajökuls er eins og tröll hafi kastað fjöllum í belg og biðu um víðan völl. Á þessari leið eiga engir jeppar að geta verið á ferð, nema milli Hvanngils og Álftavatns.

Förum frá Hvanngili í 570 metra hæð með jeppavegi til norðvesturs og norðurs um Tunnuöldu að Álftavatni. Við norðurenda vatnsins beygt af slóðinni og farið með vesturfjöru vatnsins suðvestur með Torfatindum og síðan vestur í Torfafit og að Tvíeggjum. Þaðan er sveigt til suðvesturs undir hálsinum niður að góðu vaði á Markarfljóti í Króki. Þar er skáli. Við förum slóð til suðurs um Þverárbotna og síðan með austurhlið Lifrarfjalla að Markarfljóti, þar sem er brú á ánni og fjallaskálinn Mosar handan brúarinnar. Við förum hins vegar suður á heiðina og síðan milli Kerhnúka í vestri og Einhyrningsaxlar í austri og áfram fyrir norðan Einhyrning og síðan fyrir vestan hann og niður brekku að skálanum Bólstað, í 280 metra hæð.

32,7 km

Rangárvallasýsla

Skálar:

Hvanngil: N63 49.920 W19 12.290.

Hvanngil eldri: N63 49.988 W19 12.578

Álftavatn : N63 51.441 W19 13.616.

Krókur: N63 49.940 W19 24.230.

Bólstaður: N63 43.831 W19 28.697.

Nálægir ferlar: Mælifellssandur, Mosar, Laufafell, Reiðskarð, Fljótshlíð.

Skrásetjari: Jónas Kristjánsson

Heimild: Jónas Kristjánsson
Krókavatn

Frá Kleppjárnsstöðum í Hróarstungu um Krókavatn að Krakagerði við Lagarfljót.

Byrjum við þjóðveg 927 hjá Kleppjárnsstöðum í Hróarstungu. Förum suður um Galtarstaði fram og Krókavatn að Heykollsstöðum. Síðan suðaustur að Krakagerði við Lagarfljót í Hróarstungu.

7,5 km

Austfirðir

Nálægar leiðir: Stekkás.

Skrásetjari: Jónas Kristjánsson

Heimild: Herforingjaráðskort
Krókalaut

Frá Sellátrum í Tálknafirði um Krókalaut á Gyrðisbrekkuleið til Fífustaðadals í Arnarfirði.

Förum frá Sellátrum norðnorðaustur Sellátradal, norður og upp í Krókalaut í 560 metra hæð. Síðan niður í Gyrðisbrekku á Gyrðisbrekkuleið. Sú leið er milli Stóra-Laugardals í Tálknafirði og Kirkjubóls í Arnarfirði.

6,3 km

Vestfirðir

Nálægar leiðir: Tálknafjarðarvegur, Gyrðisbrekka, Selárdalsheiði.

Skrásetjari: Jónas Kristjánsson

Heimild: Herforingjaráðskort
Króardalsskarð

Frá Fjarðarseli í Seyðisfirði um Króardalsskarð til Fjarðar í Mjóafirði. Gömul póstleið.

Förum frá Fjarðarseli suður bratta og erfiða leið í Króardalsskarð í 990 metra hæð. Síðan suður um Króardal að Firði í Mjóafirði.

6,4 km

Austfirðir

Erfitt fyrir hesta

Nálægar leiðir: Skógaskarð.

Skrásetjari: Jónas Kristjánsson

Heimild: Útivistarkort